ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ລົງເຮັດວຽກຢູ່ແຂວງກອມຕຸມ
ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ
ໄດ້ເຮັດວຽກກັບການນຳແຂວງກອມຕຸມ. (TTXVN)
ຕອນເຊົ້າວັນທີ 3/7, ຢູ່ຮ່າໂນ້ຍ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ໄດ້ລົງເຮັດວຽກກັບການນຳແຂວງກອມຕຸມກ່ຽວກັບສະພາບການເສດຖະກິດ-ສັງຄົມໄລຍະ 6 ເດືອນຕົ້ນປີ 2016 ແລະ ພ້ອມກັບບັນດາກະຊວງ, ຂະແໜງການຕ່າງໆແກ້ໄຂຄວາມຫຍຸ້ງຍາກເພື່ອຫນູນຊ່ວຍແຂວງກອມຕຸມເຮັດສຳເລັດແຜນການ, ໜ້າທີ່ປີ 2016 ທີ່ໄດ້ວາງອອກ. ກ່າວຄຳເຫັນທີ່ການເຮັດວຽກ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກໄດ້ສະເໜີແຂວງກອມຕຸມຈົ່ງຍົກສູງປະສິດທິຜົນວຽກງານລົບລ້າງຄວາມອຶດຫິວຫຼຸດຜ່ອນຄວາມທຸກຍາກ, ເປັນເຈົ້າການບັນດາແຫຼ່ງກຳລັງພັດທະນາລະບົບພື້ນຖານໂຄງລ່າງ, ເປັນຕົ້ນແມ່ນທາງຄົມມະນາຄົມ. ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ໄດ້ຕັກເຕືອນແຂວງຈົ່ງຍູ້ແຮງການສ້າງໂຄງປະກອບກະສີກຳຄືນໃໝ່, ເປັນຕົ້ນແມ່ນການພັດທະນາທ່າແຮງໃນຂົງເຂດລ້ຽງສັດ. ທາງແຂວງກໍເອົາໃຈໃສ່ເປັນພິເສດເຖິງການລົງທຶນ, ພັດທະນາການສຶກສາ, ຍົກສູງລະດັບຄວາມຮູ້ໃຫ້ປະຊາຊົນ.
(ແຫຼ່ງຄັດຈາກ VOV)